มีประจำเดือนมากระปริกระปรอยแบบเป็นจุดเลือด น้อยมาก มีมาประมาณ2วัน แล้วก็หายไป เกิดจากอะไรคะ #ปจด มาตรงกับเดือนที่แล้วแต่มาน้อยมากก
สวัสดีค่ะ หากเลือดที่ออก มาในช่วงวันที่ที่ประจำเดือนควรจะมา ก็น่าจะเป็นประจำเดือน ส่วนการที่เลือดมีปริมาณน้อยกว่าปกติ อาจเกิดจากสาเหตุ เช่น การมีความเครียด ทำงานหนัก ออกกำลังกายมากไป มีน้ำหนักลด เป็นต้นอย่างไรก็ตาม หากก่อนหนั่านั้นได้มีเพศสัมพันธ์ ก็อาจไม่ใช่เลือดประจำเดือนก็ได้ เช่น เป็นเลือดล้างหน้าเด็ก ดังนั้น ก็ควรตรวจหาการตั้งครรภ์ดูด้วยค่ะหากตรวจไม่พบ หรือไม่ได้มีเพศสัมพันธ์ ก็ให้รอดูประจำเดือนในรอบต่อๆ ไป ว่าจะมาเป็นปกติหรือไม่ หากยังคงมามีปริมาณน้อยมาก แนะนำควรไปพบแพทย์เพื่อหาสาเหตุเพิ่มเติม เช่น มีภาวะไทรอยด์ฮอร์โมนผิดปกติ มีพังผืดในโพรงมดลูก มีภาวะโลหิตจาง เป็นต้น